নিচের অনুচ্ছেদটি উপেন্দ্রকিশোর রায় চৌধুরীর লেখা নরহরি দাস গল্প থেকে নেওয়া:

ছাগলছানাটা ভারি বুদ্ধিমান ছিল, সে বললে—

লম্বা লম্বা দাড়ি
ঘন ঘন নাড়ি।
সিংহের মামা আমি নরহরি দাস।
পঞ্চাশ বাঘ মোর এক-এক গ্রাস।

শুনেই তো শিয়াল, ‘বাবা গো।’ বলেই সেখান থেকে দে ছুট! এমনি ছুট দিল যে একেবারে বাঘের ওখানে গিয়ে তবে সে নিশ্বাস ফেললে। 

উপরোক্ত লেখার উপর ভিত্তি করে প্রশ্নের উত্তর দিন: ছাগলছানাটা কিভাবে নিজেকে শিয়ালের হাত থেকে বাঁচায়?
শিয়ালের হাত থেকে বাঁচানোর জন্য ছাগলছানা নিজেকে নরহরি দাস বলে পরিচয় দেয় এবং তার চেহারার বিষদ বিবরণ দেয়। নরহরি দাসের লম্বা দাঁড়ি এবং ঘন নাড়ি।  সে সিংহের মামা এবং একসাথে ৫০টি বাঘ খায়।  এই শুনে শিয়াল ভয় পেয়ে পালিয়ে যায়।